b'\n_START_ARTICLE_\nKanttiini\n_START_PARAGRAPH_\nKanttiini on erilaisten laitosten kuten varuskunnan ja sairaalan, joissakin yhteyksiss\xc3\xa4 koulun kahvio, jossa kahvin ja virvokkeiden ohella myyd\xc3\xa4\xc3\xa4n esimerkiksi makeisia ja erilaisia tarvikkeita._NEWLINE_Kanttiini-sanan merkitys on ajan kuluessa muuttunut. Nimityksen taustalla on italian sana cantina. Aiemmin cantina on tarkoittanut viinikellaria._NEWLINE_Suomalaisten vapaaehtoisten ollessa j\xc3\xa4\xc3\xa4k\xc3\xa4rikoulutuksessa Saksassa 1914-1918, kanttiinilla tarkoitettiin ruokalaa, jossa aluksi saivat ruokailla pfadfinderit ja my\xc3\xb6hemmin vain ylennetyt, ryhm\xc3\xa4n- ja joukkueenjohtajat._NEWLINE_Sotien aikana ja j\xc3\xa4lkeen Suomessa kanttiini on ollut yksi lottien ja my\xc3\xb6hemmin sotilaskotisisarten yll\xc3\xa4pit\xc3\xa4mist\xc3\xa4 palveluista, osa sotilaskotitoimintaa. V\xc3\xa4in\xc3\xb6 Linna kuvaa romaanissa Tuntematon sotilas kanttiinin eli "sotapes\xc3\xa4n" sodanaikaisia valikoimia: "Siell\xc3\xa4 myytiin korvikkeella sekoitettua kahvia, kivikovia vesirinkil\xc3\xb6it\xc3\xa4, tupakkaa, partakoneen teri\xc3\xa4, kirjekuoria ja kirjoituslehti\xc3\xb6it\xc3\xa4." _NEWLINE_Sotilaskanttiini seuraa mahdollisuuksien mukaan joukkojen mukana sotilaskotiautolla.'